TISZAVASVÁRI VÁROS ÖNKORMÁNYZATA
KÉPVISELŐ-TESTÜLETE
220/2026. (VII.30.) Kt. számú 

határozata

a JVD-272 forgalmi rendszámú Opel Vivaro típusú gépjármű
értékesítéséről


Tiszavasvári Város Önkormányzata Képviselő-testülete az önkormányzati vagyon hasznosítása érdekében az alábbi határozatot hozza:

1. A Képviselő-testület dönt arról, hogy az önkormányzat tulajdonában lévő JVD-272 forgalmi rendszámú, Opel Vivaro típusú gépjárművet értékesíti.

2. A Képviselő-testület a gépjármű minimális eladási árát nettó 450.000 Ft (ÁFA-mentes) összegben határozza meg.

3. A Képviselő-testület a gépjármű értékesítésének elősegítése érdekében Girincsi Zsolt magánszeméllyel az 1. melléklet szerinti tartalommal megbízási szerződést köt, amely szerint a megbízott a sikeres értékesítés esetén a tényleges vételár 20%-ának megfelelő megbízási díjra jogosult, amely magában foglalja a munkaadót terhelő szociális hozzájárulási adó összegét is.

4. A Képviselő-testület felhatalmazza a polgármestert a megbízási szerződés aláírására, valamint a szükséges intézkedések megtételére.

5. A Képviselő-testület felhatalmazza a polgármestert, hogy a jelen határozatban meghatározott feltételekkel történő értékesítés esetén az adásvételi szerződést az Önkormányzat nevében aláírja.



Határidő: azonnal, esedékességkor		                Felelős: Balázsi Csilla polgármester



                              Balázsi Csilla                               		Dr. Kovács János
                              polgármester                                           	         jegyző

220/2026. (VII.30.) Kt. számú határozat melléklete
MEGBÍZÁSI SZERZŐDÉS
gépjárművek értékesítésének közvetítésére
amely létrejött egyrészről
TISZAVASVÁRI VÁROS ÖNKORMÁNYZATA
székhely: 4440 Tiszavasvári, Városháza tér 4.
képviseli: Balázsi Csilla polgármester
adószám: 15732468-2-15
mint Megbízó (a továbbiakban: Megbízó),

másrészről
Név: GIRINCSI ZSOLT
Lakcím: ………………………………………….
Születési hely, idő: ………………………………
Anyja neve: ………………………………………
Adóazonosító jel: ………………………………..
mint Megbízott (a továbbiakban: Megbízott)

között az alulírott napon és helyen az alábbi feltételekkel.

1. Megbízó megbízza Megbízottat, hogy közreműködjön a Megbízó tulajdonában lévő JVD-272 forgalmi rendszámú Opel Vivaro típusú személygépjármű értékesítésében.

2. Megbízott feladata a gépjármű értékesítési lehetőségeinek felkutatása, potenciális vevők keresése, hirdetések közzététele, érdeklődők tájékoztatása és a gépjármű bemutatásának szervezése, az adásvétel előkészítésében való közreműködés.

3. Megbízott tudomásul veszi, hogy a gépjármű tulajdonosa Tiszavasvári Város Önkormányzata, ezért az adásvételi szerződést kizárólag a Megbízó kötheti meg.

4. Megbízott az adásvételi szerződés aláírására, vagy a Megbízó képviseletére nem jogosult, kivéve külön írásbeli meghatalmazás esetén.

5. A felek megállapodnak abban, hogy a gépjárművek minimális eladási ára nettó 450.000.- Ft/ gépjármű (ÁFA mentes).

6. Megbízott ennél alacsonyabb áron kizárólag a Megbízó előzetes írásbeli jóváhagyásával közvetíthet értékesítést.

7. Megbízott a sikeres értékesítés esetén a tényleges vételár 20 %-ának megfelelő megbízási díjra jogosult, mely magában foglalja a munkaadót terhelő szociális hozzájárulási adó összegét is. A bruttó megbízási díjból a mindenkori jogszabályi előírásoknak megfelelően kerül megállapításra és bérszámfejtésre a nettó megbízási díj.  

8. A szerződő felek megállapodnak abban, hogy a fenti megbízási díj tartalmazza Megbízott valamennyi, jelen szerződés teljesítéséhez szükséges költségét, díját, így a fentieken kívül egyéb térítési igénye a megbízottnak Megbízó felé nincsen.






9. A megbízási díj akkor válik esedékessé, amikor:
· az adásvételi szerződés megkötésre kerül, és
· a teljes vételár a Megbízó részére megfizetésre kerül.

10. Megbízott kizárólag akkor jogosult díjazásra, amelynek vevőjét igazoltan ő közvetítette.

11. Megbízott köteles a Megbízót az értékesítési tevékenységéről szükség szerint tájékoztatni, valamint a vevőjelöltekről információt szolgáltatni.

12. A vételár minden esetben közvetlenül a Megbízó részére kerül megfizetésre.

13. Megbízott köteles tevékenysége során a Megbízó érdekeit szem előtt tartva, gondosan és a jóhiszeműség elvének megfelelően eljárni.

14. Megbízott felel minden olyan kárért, amely a szerződés megszegéséből vagy a gondatlan eljárásából ered.

15. Megbízott nem jogosult a gépjárművet saját nevében értékesíteni vagy harmadik személy részére átruházni.

16. Jelen szerződés a gépjármű értékesítéséig, legfeljebb 2026. november 30-ig szól.

17. A szerződés megszűnik:
· a gépjármű értékesítésével
· a határozott idő lejártával
· a felek közös megegyezésével
· bármely fél írásbeli felmondásával.

18. A Megbízó jogosult a szerződést azonnali hatállyal felmondani, ha a Megbízott a szerződésben foglalt kötelezettségeit megszegi.

19. A jelen szerződésben nem szabályozott kérdésekben a Polgári Törvénykönyv rendelkezései az irányadók. 

20. A felek a szerződést elolvasták, megértették és mint akaratukkal mindenben megegyezőt jóváhagyólag aláírják.


Tiszavasvári, …………………… 



………………………………………			………………………………………
                    Megbízó							          Megbízott
  Tiszavasvári Város Önkormányzata				       Girincsi Zsolt
                képviseletében
        Balázsi Csilla polgármester
